
LIETUVOS RESPUBLIKOS
DIPLOMATINĖS TARNYBOS ĮSTATYMO NR. VIII-1012 23 STRAIPSNIO PAKEITIMO
ĮSTATYMAS

2024 m.    d.  Nr. 
Vilnius


. straipsnis. 23 straipsnio pakeitimas
. Papildyti 23 straipsnį nauja 5 dalimi ir ją išdėstyti taip:
„. Buvę LKP Centro Komiteto (toliau – LKP CK) nariai ir sekretoriai ar buvę kandidatai į LKP CK narius, buvę LKP CK Prezidiumo nariai, buvę LKP CK biuro nariai ar buvę kandidatai į LKP CK biuro narius, buvę LKP CK instruktoriai, skyrių vedėjai ar jų pavaduotojai, sektorių vedėjai ar jų pavaduotojai, buvę LKP sričių, apskričių, valsčių, miestų ir rajonų komitetų nariai, sekretoriai, biurų nariai, skyrių vedėjai ir jų pavaduotojai, sektorių vedėjai ar jų pavaduotojai, dalyvaudami konkurse į diplomatinę tarnybą ar skiriami į pareigas diplomatinėje tarnyboje, savo kandidato anketoje ir (ar) biografijoje turi nurodyti savo priklausomybę minėtoms struktūroms. Konkursą organizuojančios įstaigos struktūrinis padalinys arba valstybės tarnautojas, atliekantis personalo administravimo funkcijas (toliau – personalo administravimo tarnyba), vadovaudamasis Lietuvos Respublikos užsienio reikalų ministro patvirtintu Konkurso į Lietuvos Respublikos diplomatinę tarnybą organizavimo tvarkos aprašu, patikrina, ar pretendento į diplomatinę tarnybą gyvenimo aprašyme nurodyti duomenys apie priklausomybę šioje dalyje nurodytoms struktūroms yra teisingi. Personalo administravimo tarnybai nustačius, kad pretendento į diplomatinę tarnybą gyvenimo aprašyme nurodyti duomenys apie priklausomybę šioje dalyje nurodytoms struktūroms yra neteisingi ar nuslėpti, taip pat, kad pretendentas į diplomatinę tarnybą priklausė šioje dalyje nurodytoms struktūroms, bet tai nėra nurodyta jo gyvenimo aprašyme, jam neleidžiama dalyvauti konkurse į diplomatinę tarnybą.“
. Buvusią 23 straipsnio 5 dalį laikyti 6 dalimi.

